INTEGRIRANI NASTAVNI DAN: VALENTINOVO

4. razred

Integrirani predmeti: Glazbena kultura, Hrvatski jezik, Matematika, Priroda i društvo, Likovna kultura, Sat razrednika

Najaviti učenicima nekoliko dana ranije, kako bi pripremili materijale za rad u grupama.

**Cilj integriranoga dana:**

Osposobiti učenike za shvaćanje važnosti ljubavi u odnosima i svim aktivnostima u životu, kao važnog preduvjeta za napredak čovjeka i svih živih bića. Uključivanjem različitih aktivnosti i aspekata proučavanja ljubavi djelovati na afektivni razvoj učenika.

**Motivacija:**

Glazbena kultura:

– razgovor o različitim vrstama i oblicima ljubavi

– razgovor o pjesmama koje su učenici naučili, a koje pjevaju o ljubavi

– pjevanje naučenih pjesama o ljubavi: *Ljubav i slova*, *Kišobran za dvoje*, *Nije lako Bubamarcu*, *Nek' svud ljubav sja*…

**Grupni rad:**

– učenike dijelimo u jednakobrojne skupine prema sposobnostima i interesima

– određujemo vrijeme trajanja grupnog rada na 3 školska sata

1. grupa:

Hrvatski jezik:

– Izrada plakata o poznatim ljubavnim parovima iz književnosti

– Navesti ime i prezime književnika, naziv književnoga djela i imena likova – ljubavnoga para; prikazati odnos

2. grupa:

Likovna kultura:

– ilustrirati ljubavne parove iz književnosti prema vlastitom doživljaju

– zajedno s 1. grupom izraditi plakat

3. grupa:

Priroda i društvo:

– na temelju prikupljenih materijala s interneta izraditi plakat naziva *Ljubavna kemija*

– prikazati procese koji se događaju u tijelu zaljubljenoga čovjeka (hormoni, kemijske reakcije, trajanje zaljubljenosti)

4. grupa:

Matematika:

– sastaviti zadatke riječima o ljubavi

– izračunati zadatke i zapisati odgovore

5. grupa

Sat razrednika

– provesti anketu među učenicima svoga razreda i ostalim učenicima nižih razreda o svojoj zaljubljenosti – vrednuju od 1 do 5

– napraviti plakat na temu: Grafikon zaljubljenosti (zbrajaju ocjene i grafički prikazuju rezultate za svaki razred, unutar koordinatnog sustava s razredima na x osi i zbrojem ocjena na y osi)

Završne aktivnosti:

– prezentacije plakata

– igra: Stara košara (dječaci raspoređeni u vrstu stoje nasuprot vrsti u kojoj se nalaze djevojčice. Dječaci izlaze iz vrste jedan za drugim i naklone se djevojčici koju su izabrali. Djevojčica ih naklonom prihvaća ili okretanjem leđa odbija. Nakon što se izredaju svi dječaci, biraju djevojčice. Za kraj igre, parovi se uhvate za ruke i formiraju tunel kroz koji pretrčavaju svi učenici koji su ostali bez para, a upareni učenici ih tijekom pretrčavanja lagano udaraju.)